stanford-oval/wikipedia huggingface dataset:
จิรายุ รักษาแก้ว
ประวัติ

ในการแข่งขันวอลเลย์บอลไทยแลนด์ลีก ครั้งที่ 5 ประจำปี 2553 จิรายุซึ่งอยู่สังกัดทีมแชมป์ชากังราว-ทหารอากาศ ได้รับรางวัลนักกีฬายอดเยี่ยม สาขาทำคะแนนสูงสุด
วันที่ 11 กรกฎาคม พ.ศ. 2555 ในการแข่งขันวอลเลย์บอลประชาชนชาย ก. ชิงชนะเลิศแห่งประเทศไทย ประจำปี 2555 จิรายุ รักษาแก้ว ได้มีส่วนช่วยให้ทีมทหารอากาศ-ทีเอ็มบี เป็นฝ่ายชนะทีมราชนาวี 3-0 เซต รวมถึงจิรายุ ยังได้รับรางวัลสตาร์ออฟเดอะแมตช์จากการแข่งขันนัดดังกล่าว จากนั้น ในวันที่ 14 กรกฎาคม เขาได้มีส่วนช่วยทีมทหารอากาศ-ทีเอ็มบี เป็นฝ่ายชนะทีมมหาวิทยาลัยราชภัฏสวนดุสิต 3-0 เซต โดยสามารถเข้าสู่รอบชิงชนะเลิศได้สำเร็จ
เดือนกรกฎาคม พ.ศ. 2556 จิรายุ รักษาแก้ว เป็นผู้นำทีมวอลเลย์บอลชายทีมชาติไทยเข้าแข่งขันวอลเลย์บอลในกีฬามหาวิทยาลัยโลกฤดูร้อน 2013 ที่จัดขึ้น ณ เมืองคาซาน ประเทศรัสเซีย ส่วนในเดือนตุลาคมของปีเดียวกันนี้ เขาเป็นผู้ทำคะแนนหลักให้แก่ทีมชาติไทยในการแข่งวอลเลย์บอลชายชิงแชมป์เอเชีย 2013 ที่จัดขึ้น ณ ดูไบ สหรัฐอาหรับเอมิเรตส์ อย่างไรก็ตาม ทีมของเขาได้เป็นฝ่ายแพ้ทีมชาติญี่ปุ่นในรอบ 8 ทีมสุดท้าย
จิรายุได้รับเลือกให้เป็นหนึ่งในนักวอลเลย์บอลทีมชาติไทยในการแข่งขันซีเกมส์ 2013 ที่จัดขึ้น ณ ประเทศพม่า โดยมีเป้าหมายคือการป้องกันตำแหน่งแชมป์
ชีวิตส่วนตัว

ด้านงานราชการทหารอากาศ จิรายุ รักษาแก้ว ดำรงตำแหน่งรองผู้บัญชาการหมู่ 1 หมวด 2 กองร้อยสนับสนุน กรมทหาอากาศโยธินรักษาพระองค์
เดือนมิถุนายน พ.ศ. 2555 จิรายุสมรสกับ พรรณราย หาญอาวุธ และมีลูกชายชื่อ กิตติกวิน รักษาแก้ว ชื่อเล่น เจอาร์ นอกจากนี้ จิรายุมีแผนที่จะเป็นครู หรือผู้ฝึกสอนวอลเลย์บอลต่อไปในอนาคต
สโมสร

ชากังราว-ทหารอากาศ (2552–2553)
ชลบุรี-อี.เทค-แอร์ฟอร์ซ (2554–2559)
โลซาน ยูซี (2557–2558)
มัลดีเวียนสปอร์ตแอนด์เรครีเอชันคลับ (2559)
เกาะกูดคาบาน่า ราชบุรี (2559–2560)
วิสาขา (2560)
ไดมอนด์ฟูดสระบุรี วีซี (2561–ปัจจุบัน)
รางวัลที่ได้รับ > บุคคล

"ทำคะแนนยอดเยี่ยม" วอลเลย์บอลชายไทยแลนด์ลีก ฤดูกาล 2009-10
"ตบยอดเยี่ยม" วอลเลย์บอลชายไทยแลนด์ลีก ฤดูกาล 2009-10
"เสิร์ฟยอดเยี่ยม" วอลเลย์บอลชายไทยแลนด์ลีก ฤดูกาล 2010-11
"ผู้เล่นทรงคุณค่า" วอลเลย์บอลชายไทยแลนด์ลีก ฤดูกาล 2011-12
"ทำคะแนนยอดเยี่ยม" วอลเลย์บอลชายไทยแลนด์ลีก ฤดูกาล 2011-12
"ตบยอดเยี่ยม" วอลเลย์บอลชายไทยแลนด์ลีก ฤดูกาล 2011-12
"เสิร์ฟยอดเยี่ยม" วอลเลย์บอลชายไทยแลนด์ลีก ฤดูกาล 2011-12
"ทำคะแนนยอดเยี่ยม" วอลเลย์บอลชายไทยแลนด์ลีก ฤดูกาล 2012-13
รางวัลที่ได้รับ > สโมสร

วอลเลย์บอลชายไทยแลนด์ลีก ฤดูกาล 2009-10 -  แชมป์, ร่วมกับชากังราว-ทหารอากาศ
วอลเลย์บอลชายไทยแลนด์ลีก ฤดูกาล 2010-11 -  แชมป์, ร่วมกับชลบุรี วีซี
วอลเลย์บอลชายไทยแลนด์ลีก ฤดูกาล 2011-12 -  แชมป์, ร่วมกับชลบุรี วีซี
วอลเลย์บอลชายไทยแลนด์ลีก ฤดูกาล 2012-13 -  อันดับ 3, ร่วมกับชลบุรี วีซี
ศิลา โคมฉาย

วินัย บุญช่วย นามปากกา ศิลา โคมฉาย วันเกิดวันที่ 30 กรกฎาคม พ.ศ. 2495 ที่อำเภอท่าศาลา จังหวัดนครศรีธรรมราช การศึกษาจบมัธยมศึกษาตอนปลาย จาก โรงเรียนวัดนวลนรดิศ ก่อนจะมาเรียนต่อที่เรียนระดับปริญญาตรี มหาวิทยาลัยรามคำแหง ซึ่งเป็นช่วงเกิดเหตุการณ์ 6 ตุลาคม 2519
ด้วยความเป็นหนอนหนังสือ ประกอบกับมีโอกาสได้คลุกคลีอยู่ในแวดวงของนักอ่านนักเขียน ทำให้เขาเริ่มมีงานเขียนตั้งแต่เรียนอยู่ชั้นมัธยมด้วยเรื่องสั้น ก่อนจะมีผลงานทั้ง นวนิยาย ความเรียง สารคดี รายงาน และบทความ
เริ่มต้นเขียนหนังสือโดยใช้ชื่อสกุลจริง "วินัย บุญช่วย" แต่พอหลัง 6 ตุลา กลับมาจากป่า ก็เขียนเรื่องสั้นมาจำนวนหนึ่ง 6-7 เรื่อง เอาไปทิ้งไว้ที่มติชน เอาไปฝากเสถียร จันทิมาธร บรรณาธิการเครือมติชนในขณะนั้น แล้วเรื่องสั้นก็ได้ลงหนังสือ "เฟื่องนคร" ขณะนั้นไม่มีนามปากกา บรรณาธิการเสถียรก็ใส่ชื่อ "ศิลา โคมฉาย"
นักเขียนที่เขาชอบมีหลายคน แต่ส่วนใหญ่ชอบงานทางเยอรมนีและฝรั่งเศส เขาไม่ค่อยชอบงานด้านฝั่งสหรัฐอเมริกาสักเท่าไหร่ นักเขียนที่ชอบก็มีอาลแบร์ กามูว์, หลู่ ซฺวิ่น, เลโอ ตอลสตอย, ญิบรอน เคาะลีล ญิบรอน ส่วนนักเขียนไทยชอบอ่านงานของลาว คำหอม, ศรีบูรพา, นิคม รายยวา
ศิลา โคมฉาย เคยอยู่ในวงการสื่อมวลชน ทำให้เขาเขียนหนังสือได้หลากหลาย ตั้งแต่งานวิจารณ์กีฬา วิจารณ์เพลง วิจารณ์หนัง ซึ่งก็จะใช้นามปากกาอื่น ๆ ไปตามสาระของคอลัมน์
ผลงาน > เพลง

เป็นผู้แต่งคำร้องและทำนองเพลง "ดาวแดงแห่งภูพาน" ที่มีชื่อเสียง
ผลงาน > หนังสือ

พ.ศ. 2516 "ก่อนจะสิ้นแสงดาว" ได้ลงพิมพ์ใน "สยาม-รัฐสัปดาห์วิจารณ์"
พ.ศ. 2517 ได้เข้าเรียนที่มหาวิทยาลัยรามคำแหง และได้ร่วมงานกับรุ่นพี่ และได้ทำหนังสือเฉพาะกิจ เรื่อง "เวลา"
พ.ศ. 2518 ก่อตั้งวงดนตรีเพื่อชีวิต "โคมฉาย"
พ.ศ. 2532 ได้พิมพ์นวนิยายเรื่อง "ทางเสือ" และใช้นามปากกาว่า "ศิลา โคมฉาย"
พ.ศ. 2536 ได้รับรางวัลซีไรต์จากรวมเรื่องสั้นชุด "ครอบครัวกลางถนน"
นอกจากนี้ ยังมีผลงานที่รวมเล่ม ได้แก่ เรื่องสั้น พันธะแห่งเสรีภาพ, ครอบครัวกลางถนน, แล้วเมล็ดพันธุ์มิหยั่งราก, เธอมองไม่เห็นเส้นขอบฟ้า(พ.ศ. 2560) ส่วนนวนิยายมีทางเสือและในกรงเล็บ
| ด ค กรายนามผู้ได้รับรางวัลวรรณกรรมสร้างสรรค์ยอดเยี่ยมแห่งอาเซียนชาวไทยเรียงตามลำดับตัวอักษร |
| --- | --- |
กนกพงศ์ สงสมพันธุ์ • กฤษณา อโศกสิน • คมทวน คันธนู • คำพูน บุญทวี • งามพรรณ เวชชาชีวะ • จเด็จ กำจรเดช • จิดานันท์ เหลืองเพียรสมุท • จิระนันท์ พิตรปรีชา • ชาติ กอบจิตติ • โชคชัย บัณฑิต' • ซะการีย์ยา อมตยา •  เดือนวาด พิมวนา • แดนอรัญ แสงทอง • นริศพงศ์ รักวัฒนานนท์ • นิคม รายยวา • เนาวรัตน์ พงษ์ไพบูลย์ • บินหลา สันกาลาคีรี • ประเสริฐศักดิ์ ปัดมะริด • ปราบดา หยุ่น • ปาลิตา ผลประดับเพ็ชร • พลัง เพียงพิรุฬห์ • ไพฑูรย์ ธัญญา • ไพวรินทร์ ขาวงาม • มนตรี ศรียงค์ • มาลา คำจันทร์ • เรวัตร์ พันธุ์พิพัฒน์ • แรคำ ประโดยคำ • วัชระ สัจจะสารสิน • วาณิช จรุงกิจอนันต์ • วินทร์ เลียววาริณ • วิภาส ศรีทอง • วิมล ไทรนิ่มนวล • วีรพร นิติประภา • ศักดิ์สิริ มีสมสืบ • ศิริวร แก้วกาญจน์ • ศิลา โคมฉาย • อังคาร กัลยาณพงศ์ • อังคาร จันทาทิพย์ • อัญชลี วิวัธนชัย • อัศศิริ ธรรมโชติ • อุทิศ เหมะมูล
หมากรุกมนุษย์

การเล่นหมากรุกมนุษย์ที่จัตุรัสพระราชวัง ในเซนต์ปีเตอส์เบิร์ก สหภาพโซเวียต (ปี 1924)
การเล่นหมากรุกมนุษย์ในมอนเซลิเซ อิตาลี
การเล่นหมากรุกมนุษย์พร้อมตัวหมากรุกที่ระบายสีร่างกาย ในงานเทศกาลเพ้นท์ร่างกายโลก ที่Pörtschach am Wörthersee รัฐคารินเทีย ออสเตรีย
หมากรุกมนุษย์ หรือที่เรียกว่า หมากรุกมีชีวิต หรือ หมากรุกสด เป็นรูปแบบของหมากรุกที่ผู้คนรับบทบาทแทนตัวหมากรุกแต่ละตัว โดยปกติแล้วเกมนี้จะเล่นกลางแจ้ง บนกระดานหมากรุกขนาดใหญ่หรือบนพื้นดิน และมักพบได้ในงานแฟร์ยุคเรอเนสซองส์
ในเวียดนาม หมากรุกมนุษย์เป็นหนึ่งในเกมพื้นบ้านที่จัดขึ้นในงานเทศกาลพื้นบ้านทั่วไป โดยเฉพาะในพื้นที่สามเหลี่ยมปากแม่น้ำแดงของภาคเหนือ และมักมีการเล่นในช่วงตรุษญวน (ปีใหม่ทางจันทรคติ)
รูปแบบ

เกมหมากรุกมนุษย์หลายรูปแบบมักจัดเป็นการแสดงบนเวทีที่มีการกำกับท่าทาง โดยนักแสดงที่ผ่านการฝึกใน การต่อสู้บนเวที (Stage Combat) การจับกินตัวหมากรุกจะแสดงออกผ่านการต่อสู้ที่ออกแบบไว้ล่วงหน้า ซึ่งผลของการต่อสู้อาจกำหนดได้ว่าตัวหมากจะถูกจับหรือไม่
ในบางกรณี ตัวหมากรุกอาจเข้าต่อสู้กันตามกติกาที่คล้ายกับกฎที่ใช้โดย สมาคมเพื่อการสร้างสรรค์อนาโครนิซึม ซึ่งมักเน้นความสมจริงและปลอดภัยในการแสดงแต่ละครั้ง
ตัวอย่าง

การละเล่นนี้ จะเล่นทุก ๆ 2 ปี ในสัปดาห์ที่สองของเดือนกันยายนที่เมืองมาโรสติกา (Marostica) ใกล้เวนิส, อิตาลี ตั้งแต่ปีค.ศ. 1923 กิจกรรมนี้กินเวลาไปสามวัน และใช้เวลาแสดงไปประมาณ 30 นาที
ส่วนหมากรุกญี่ปุ่นที่เรียกว่าโชงิ จะมีการจัดเทศกาลที่เท็นโด จังหวัดยามางาตะ โดยจัดขึ้นในช่วงปลายเมษายน ซึ่งเป็นเทศกาลที่มีชื่อว่า นินเง็ง โชงิ (ญี่ปุ่น: 人間将棋; โรมาจิ: Ningen Shōgi) โดยผู้คนจะนั่งชมรอบ ๆ ผู้แสดงแทนตัวโชงิขนาดใหญ่ที่ใส่เครื่องแต่งกายในยุคเซ็งโงกุ เท็นโดกับมาโรสติกาเป็นเมืองพี่น้องตั้งแต่ปีค.ศ. 1993.
ตัวอย่าง > ในวรรณกรรมและอื่น ๆ

มีฉากหมากรุกมนุษย์ในหนังสือ อลิซในเมืองกระจก (1871) ของลูอิส แคร์รอล
ในภาพยนตร์ แฮร์รี่ พอตเตอร์กับศิลาอาถรรพ์ มีฉากเกมหมากรุกพ่อมด (Wizard's chess) ที่มีขนาดเท่ามนุษย์ โดยแฮร์รี, รอน กับเฮอร์ไมโอนีนั่งอยู่บนตัวหมากรุกสามอัน
ในซีรีส์ ฮันเตอร์สมีการเล่นหมากรุกมนุษย์ในค่ายกักกันในสงครามโลกครั้งที่ 2 แต่ถูกวิจารณ์โดยบุคคลจากพิพิธภัณท์เอาช์วิทซ์ว่า มันไม่ได้เกิดขึ้นจริง
แหล่งข้อมูลอื่น

Life-sized chess games in urban settings
AnimeBoston.com Cosplay Human Chess game
Photos of Anime Boston 2007 cosplay chess
AnimeNEXT's Cosplay Human Chess
RIT Cosplay Troupe official website
"George Henry Mackenzie vs Eugene Delmar - New York 1879 (An example game of Human Chess from 1879)". Chessgames.com. สืบค้นเมื่อ May 9, 2013.
โชงิมนุษย์
โชเล่ย์ ดอกกระโดน

| โชเล่ย์ ดอกกระโดน |
| --- | --- |
เกิด: 12 กุมภาพันธ์ พ.ศ. 2502 (65 ปี) นิรัญ ช้างกลาง
อาชีพ: นักแสดงตลก นักแสดง พิธีกรโทรทัศน์ ยูทูบเบอร์
โชเล่ย์ ดอกกระโดน มีชื่อจริงว่า นิรัญ ช้างกลาง  ชื่อเล่น บ่าว เป็นนักแสดงตลกชาวไทย ยูทูบเบอร์ นักแสดงภาพยนตร์ พิธีกรรายการโทรทัศน์ เคยมีผลงานการแสดงอย่าง ระเบิดเถิดเทิง, โคตรเพชรฆาต, เจ้าบ่าวโค้งสุดท้าย, ฟอร์มาลินแมน ฯลฯ  เคยทำร้านอาหารชื่อร้าน โชเล่ย์ครัวปักษ์ใต้ แต่เกิดปัญหาต่างๆ เยอะมากสุดท้ายต้องปิด ต่อมาทำแผงหนังสือกำไรวันละประมาณ 200 บาท จนต้นปี พ.ศ. 2552 ออกมาทางสื่อเพื่อขอความช่วยเหลือ เนื่องจากต้องการของานทำ โดยพร้อมกลับเข้าสู่วงการบันเทิงอีกครั้ง
โดยชื่อ "โชเล่ย์" นั้นเจ้าตัวตั้งมาจากภาพยนตร์อินเดีย เรื่อง โชเล่ย์ ที่เคยโด่งดังมาก่อนในอดีต เนื่องจากเจ้าตัวในวัยเด็กชื่นชอบการดูภาพยนตร์อินเดียมาก
สมาชิกในคณะ โชเล่ย์ ดอกกระโดน

ปองขวัญ ดอกกระโดน (พ.ศ. 2550 - 2560)
ฝันใฝ่ ดอกกระโดน [จากนั้น เขาได้ออกจากคณะแล้วไปตั้งคณะเป็นของตัวเองและเปลี่ยนชื่อเป็น ฝัน ฝักใฝ่] (พ.ศ. 2559 - 2560)
อเล็กซ์ ดอกกระโดน (เสียชีวิตแล้ว)
เฉาก๊วย ดอกกระโดน
ผลงาน > ละครโทรทัศน์

ปี พ.ศ. 2542 เกมกามเทพ (/ช่อง 3)
ปี พ.ศ. 2543 นางเอกหลังบ้าน (/ช่อง 7)
ปี พ.ศ. 2545 อิเหนา (ช่อง 3) รับบทเป็น จรกา
ปี พ.ศ. 2546 บ้านนี้ผี(ไม่)ปอบ (/ช่อง 3) รับบทเป็น ระทม
ปี พ.ศ. 2547 เจ้าบ่าวโค้งสุดท้าย (/ช่อง 7)
ปี พ.ศ. 2561 เสน่ห์รักนางซิน (/ช่อง 3) รับบทเป็น พ่อของไข่นุ้ย คู่กับ จอย ชวนชื่น (รับเชิญทั้งคู่)
ปี พ.ศ. 2563 ผมอาถรรพ์ (ดีวันทีวี/ช่อง 3) รับบทเป็น สัปเหร่อ
ปี พ.ศ. 2564 โนราสะออน (รีไมน์ เค/ช่องวัน) รับบทเป็น ลุงโกชัย
ปี พ.ศ. 2566 พระนคร 2410 (พอดีคำ/ช่องวัน) รับบทเป็น สุราช
ผลงาน > ซิทคอม

ปี พ.ศ. 2541 - 2547 ระเบิดเถิดเทิง (/ช่อง 5) รับบทเป็น ประสิทธิ์
ผลงาน > ภาพยนตร์

ปี พ.ศ. 2546 คุ้งตะเคียน รับบทเป็น
ปี พ.ศ. 2547 ฟอร์มาลินแมน รักเธอเท่าฟ้า รับบทเป็น
ปี พ.ศ. 2548 โคตรเพชฌฆาต รับบทเป็น
ปี พ.ศ. 2548 ก็เคยสัญญา รับบทเป็น
ผลงาน > รายการ

โจ๊กตัดโจ๊ก (2564) ซึ่งเป็นแชมป์กลุ่ม
คณิต ณ นคร

| ศาสตราจารย์คณิต ณ นครม> ป.ช., ม.ว.ม., จ.ภ. |
| --- | --- |
คณิต ใน พ.ศ. 2557

อัยการสูงสุด
ดำรงตำแหน่ง 1 ตุลาคม 2537 – 30 กันยายน 2540
ก่อนหน้า: โอภาส อรุณินท์
ถัดไป: สุชาติ ไตรประสิทธิ์
 
ข้อมูลส่วนบุคคล
เกิด: 9 เมษายน พ.ศ. 2480 (87 ปี) อำเภอขนอม จังหวัดนครศรีธรรมราช ประเทศสยาม
คู่สมรส: โสธร ณ นคร

ศาสตราจารย์ คณิต ณ นคร (เกิด 9 เมษายน พ.ศ. 2480) อาจารย์พิเศษประจำ คณะนิติศาสตร์ มหาวิทยาลัยธรรมศาสตร์ อดีตประธานกรรมการปฏิรูปกฎหมาย กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ กรรมการกฤษฎีกา ประธานกรรมการอิสระตรวจสอบและค้นหาความจริงเพื่อการปรองดองแห่งชาติ หรือ คอป. อุปนายกสภามหาวิทยาลัยสุโขทัยธรรมาธิราช และ กรรมการสภามหาวิทยาลัยทรงคุณวุฒิมหาวิทยาลัยธรรมศาสตร์ อดีตอัยการสูงสุด อดีตคณบดีคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ อดีตสมาชิกสภาร่างรัฐธรรมนูญ พ.ศ. 2539 และอดีตรองหัวหน้าพรรคไทยรักไทยคนแรก (ชุดจดทะเบียนจัดตั้งพรรคการเมือง)
ประวัติ

คณิต ณ นคร เกิดเมื่อวันที่ 9 เมษายน พ.ศ. 2480 ที่อำเภอขนอม จังหวัดนครศรีธรรมราช ประเทศสยาม เป็นบุตรของนับ ณ นคร กับเปรียบ ณ นคร มีพี่น้องจำนวน 8 คน สมรสกับโสธร ณ นคร มีบุตรธิดารวม 3 คน ในวัยเด็ก คณิต ณ นคร เข้ารับการศึกษาที่โรงเรียนวัดม่วง อำเภอฉวาง จังหวัดนครศรีธรรมราช และเข้ารับการศึกษาชั้นมัธยมศึกษาจากโรงเรียนเบญจมราชูทิศ นครศรีธรรมราช จากนั้นจึงเข้ารับการศึกษาในระดับปริญญาตรี คณะนิติศาสตร์ มหาวิทยาลัยธรรมศาสตร์ จนสำเร็จการศึกษาในปี พ.ศ. 2504 และสอบไล่ได้ความรู้ชั้นเนติบัณฑิตจากสำนักอบรมศึกษากฎหมายแห่งเนติบัณฑิตยสภา ในปี พ.ศ. 2505 ต่อมาในปี พ.ศ. 2520 ได้รับทุนรัฐบาลให้ไปศึกษาด้านกฎหมายที่มหาวิทยาลัยแห่งกรุงบอนน์ จนสำเร็จการศึกษาระดับปริญญาเอก นิติศาสตรดุษฎีบัณฑิต (Doctor of Laws: Dr.jur.) ที่ประเทศสหพันธ์สาธารณรัฐเยอรมนี นอกจากนั้น ในวันที่ 31 กรกฎาคม พ.ศ. 2540 ยังได้รับปริญญานิติศาสตร์ดุษฎีบัณฑิตกิตติมศักดิ์ จากมหาวิทยาลัยธรรมศาสตร์อีกด้วย
การทำงาน

คณิต ณ นคร เริ่มเข้ารับราชการในตำแหน่งอัยการผู้ช่วย และได้รับการแต่งตั้งในตำแหน่งต่างๆ อาทิ อัยการจังหวัดผู้ช่วย อัยการประจำกรม อัยการพิเศษประจำกรม เป็นอัยการพิเศษฝ่ายคดีแรงงาน ในปี พ.ศ. 2531 เป็นรองอธิบดีกรมอัยการฝ่ายคดี ในปี พ.ศ. 2533 เป็นรองอัยการสูงสุดในปี พ.ศ. 2535 และเป็นอัยการสูงสุด ในปี พ.ศ. 2537 จนเกษียณอายุราชการในปี พ.ศ. 2540 และมาดำรงตำแหน่งคณบดีคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ จนถึงประมาณเดือนพฤษภาคม พ.ศ. 2554
คณิต ณ นคร ได้รับการแต่งตั้งเป็นสมาชิกสภาร่างรัฐธรรมนูญ พ.ศ. 2539 สาขากฎหมายมหาชน และในปี พ.ศ. 2540 จึงได้เข้าร่วมกับดร.ทักษิณ ชินวัตร ก่อตั้งพรรคไทยรักไทยขึ้น แต่ก็ได้ลาออกในภายหลัง จนกระทั่งในปี พ.ศ. 2549 หลังการรัฐประหารของพลเอกสนธิ บุณยรัตกลิน ได้มีการแต่งตั้งคณิต ณ นคร เป็นประธานสอบสวนคดีฆ่าตัดตอนในช่วงประกาศสมครามยาเสพติด ในรัฐบาลของทักษิณ ชินวัตร
ต่อมาภายหลังการสลายการชุมนุมบริเวณแยกราชประสงค์ พฤษภาคม พ.ศ. 2553 รัฐบาลของอภิสิทธิ์ เวชชาชีวะ ได้แต่งตั้งให้คณิต ณ นคร เป็นประธานคณะกรรมการอิสระสอบสวนข้อเท็จจริงเหตุทหาร–ตำรวจขอคืนพื้นที่จากลุ่มนปช. เมื่อวันที่ 10 เม.ย. และ 19 พ.ค. ต่อมาในเดือนพฤษภาคม พ.ศ. 2554 ได้รับแต่งตั้งเป็นประธานกรรมการปฏิรูปกฎหมาย จนครบวาระ 4 ปี ในปี พ.ศ. 2558
ปัจจุบัน คณิต ณ นคร เป็นกรรมการสภามหาวิทยาลัยธรรมศาสตร์ กรรมการสภามหาวิทยาลัยวลัยลักษณ์ อุปนายกสภามหาวิทยาลัยสุโขทัยธรรมาธิราช และได้รับมอบหมายให้ปฏิบัติหน้าที่นายกสภามหาวิทยาลัยสุโขทัยธรรมาธิราช ในปี พ.ศ. 2556
นอกจากนั้น ได้รับโปรดเกล้าฯ แต่งตั้งเป็นกรรมการกฤษฎีกา ตั้งแต่ พ.ศ. 2534 ถึงปัจจุบัน
เครื่องราชอิสริยาภรณ์

พ.ศ. 2537 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2540 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2531 –  เหรียญจักรพรรดิมาลา (ร.จ.พ.)
พรสุดา ถาวราภา

| พรสุดา ถาวราภา |
| --- | --- |
ชื่อเกิด: พรสุดา ถาวราภา
รู้จักในชื่อ: เจแอน
เกิด: 20 มกราคม พ.ศ. 2532 (35 ปี)
ที่เกิด:  ภูเก็ต ประเทศไทย
แนวเพลง: ป็อป อคูสติก โซล
อาชีพ: นักร้อง นักแสดง
ช่วงปี: 2552 - ปัจจุบัน
ค่ายเพลง: จีเอ็มเอ็ม แกรมมี่

สมาชิก: เจลิส

เว็บไซต์: J.annza fanpage
พรสุดา ถาวราภา หรือชื่อเล่นว่า เจแอน (เกิด: 20 มกราคม พ.ศ. 2532 จังหวัดภูเก็ต) เป็นนักร้องและนักแสดงชาวไทยซึ่งเป็นที่รู้จักจากการเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์
ประวัติ

พรสุดา ถาวราภา (เจแอน) เกิดเมื่อวันที่ 20 มกราคม พ.ศ. 2532 ที่อำเภอเมือง จังหวัดภูเก็ต จบการศึกษาชั้นมัธยมศึกษาตอนต้น โรงเรียนเฉลิมพระเกียรติสมเด็จพระศรีนครินทร์ ภูเก็ต และศึกษาต่อชั้นมัธยมศึกษาตอนปลาย โรงเรียนสตรีภูเก็ต ปัจจุบันจบการศึกษาระดับปริญญาตรี คณะมนุษยศาสตร์ สาขาสื่อสารมวลชน มหาวิทยาลัยรามคำแหง
เข้าสู่วงการ

เจแอนเป็นชาวภูเก็ต ฐานะทางบ้านค่อนข้างลำบาก คุณพ่อของเจแอนต้องหาเงินเลี้ยงครอบครัว จุดเปลี่ยนของเจแอนคือเริ่มทำงานตั้งแต่ ม.2 เพราะเกิดอุบัติเหตุกับคุณพ่อจึงไม่สามารถทำงานได้ เจแอนเลยต้องหาเงินเลี้ยงตัวเองโดยการเป็นนักร้องตามงานดนตรีต่าง ๆ พอจบชั้นมัธยมศึกษาจึงย้ายมาเรียนที่กรุงเทพที่ มหาวิทยาลัยรามคำแหง จนมีโอกาสได้ประกวด เดอะสตาร์ ค้นฟ้าคว้าดาว ปี 7 แต่ไม่ผ่านการคัดเลือก จึงมีแมวมองชวนให้ไปเล่นหนังเรื่อง รักสุดทีน แสดงคู่กับ มาริโอ้ เมาเร่อ และยังได้ร้องเพลงประกอบภาพยนตร์อีกด้วย
ปัจจุบันเจแอนเป็นศิลปินดูโอ้ในโปรเจกต์ Croissong Long Long Do ภายใต้สังกัดแกรมมี่ ร่วมกับ ลิช่า อาทิตรา บริสุทธิ์ ชื่อวง เจลิส (JLIS) มีซิงเกิลเปิดตัวที่ชื่อว่า "ช่วยมาทำให้หายคิดถึงที"
ผลงาน > เดอะสตาร์ ค้นฟ้าคว้าดาวปี 7

ในปี พ.ศ. 2553 เจแอนเคยเข้าประกวดร้องเพลงในรายการ เดอะสตาร์ ค้นฟ้าคว้าดาว ปี 7 ตัวแทนภาคใต้ แต่ไม่ผ่านเข้ารอบ 8 คนสุดท้าย
เพลงใช้ในรอบคัดเลือก
เพลง "พูดอีกที" - คริสติน่า อากีล่าร์
เพลงรอบ 22 คนสุดท้าย
เพลง "พลิกล็อก" - คริสติน่า อากีล่าร์
ผลงาน > ซิงเกิ้ล

| ปี | รายชื่อเพลง | ศิลปิน |
| --- | --- | --- |
| 2555 | ได้แค่นี้ก็แค่นี้ | Ost.รักสุดทีน |
| 2556 | ช่วยมาทำให้หายคิดถึงที | เจลิส |
| 2558 | อยากจะหยุดรัก | Single เดี่ยว |
| 2566 | หงส์ในกรงกา | Ost.หงส์ในกรงกา |
ผลงาน > ละครโทรทัศน์

| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | ออกอากาศ |
| 2558 | หมัดเด็ดเสียงทอง ซีซั่น 3 | ออย | ช่อง 9 |
| 2558 | หมัดเด็ดเสียงทอง ซีซั่น 4 | ออย | ช่อง 9 |
ผลงาน > ภาพยนตร์

| ปี | เรื่อง | บทบาท | แสดงคู่กับ |
| --- | --- | --- | --- |
| 2555 | รักสุดทีน | ครีม | มาริโอ้ เมาเร่อ |
ผลงาน > มิวสิกวีดีโอ

เพลง "ยิ่งลืมยิ่งจำ" - วงทองหล่อ (2555)
ผลงาน > พิธีกร

พิธีกรรายการ "น้ำลายสอ"
พิธีกรรายการ "music request" ทางช่อง GMM music
ผลงาน > ผลงานอื่น

แสดงโฆษณา
ร้องไกด์เพลง "Good Boy" ของ ตาตั้น (2556)
ถ่ายแบบนิตยสาร - แฟชั่น
ผลงาน > คอนเสิร์ต

| การแสดงคอนเสิร์ต |
| --- | --- | --- | --- | --- | --- |

| ชื่อคอนเสิร์ต | วันที่แสดง | สถานที่แสดง |  |  |  |
| 'Live' in Club Aura (ร่วมกับนิว-จิ๋ว) | 29 กันยายน พ.ศ. 2556 | Club Aura Singapore |  |  |  |
แหล่งข้อมูลอื่น

พรสุดา ถาวราภา
พรสุดา ถาวราภา เก็บถาวร 2006-12-05 ที่ เวย์แบ็กแมชชีน
พรสุดา ถาวราภา เก็บถาวร 2018-09-16 ที่ เวย์แบ็กแมชชีน
พรสุดา ถาวราภา ที่เฟซบุ๊ก
พรสุดา ถาวราภา ที่เฟซบุ๊ก
กอญากอเรฟนิตซา

| กอญากอเรฟนิตซา |
| --- | --- |
หมู่บ้าน

กอญากอเรฟนิตซา
พิกัด:  43°58′N 20°18′E﻿ / ﻿43.967°N 20.300°E﻿ / 43.967; 20.300
ประเทศ:  เซอร์เบีย
อำเภอ: มอราวิตซา
เทศบาล: ชาชัก
พื้นที่
 • ทั้งหมด: 24.20 ตร.กม. (9.34 ตร.ไมล์)
ความสูง: 800 เมตร (2,600 ฟุต)
ประชากร (2011)
 • ทั้งหมด: 1,299 คน
 • ความหนาแน่น: 54 คน/ตร.กม. (140 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
กอญากอเรฟนิตซา (ซีริลลิกเซอร์เบีย: Горња Горевница) เป็นหมู่บ้านในเทศบาลชาชัก ประเทศเซอร์เบีย จากสำมะโน ค.ศ. 2011 หมู่บ้านนี้มีประชากร 1,299 คน
สนั่น ชูสกุล

สนั่น ชูสกุล
สนั่น ชูสกุลเป็นนักเขียน และนักกิจกรรมทางสังคม ผลงานรวมเรื่องสั้นของเขา บริษัทไทยไม่จำกัด ผ่านเข้ารอบสุดท้ายรางวัลซีไรต์ ปี 2551
ประวัติ

สนั่น ชูสกุลเกิดที่อำเภอท่าศาลา จังหวัดนครศรีธรรมราช จบประถมศึกษาโรงเรียนวัดขรัวช่วย อำเภอสิชล จังหวัดนครศรีธรรมราช เขียนและผลิตหนังสือขณะศึกษาชั้นมัธยมที่โรงเรียนเบญจมราชูทิศ จบปริญญาตรีคณะรัฐศาสตร์ มหาวิทยาลัยธรรมศาสตร์ เมื่อปี 2525 เริ่มทำงานที่กองบรรณาธิการสำนักพิมพ์ไทยวัฒนาพาณิช หลังจากทำงานได้ปีเศษ เขาจึงสมัครงานเป็นเจ้าหน้าที่องค์กรพัฒนาเอกชน (หรือ NGOs) ทำงานกับชาวบ้านอีสานจนถึงปัจจุบัน เป็นบรรณาธิการวารสารและโครงการหนังสือ ดอกติ้วป่า และเว็บไซต์ www.esanvoice.net ปัจจุบัน แต่งงานกับ นางวิจิตรา ชูสกุล มีบุตร 2 คน คือนายนาคร ชูสกุล และ นางสาววรรณลีลา ชูสกุล และอาศัยอยู่ที่จังหวัดสุรินทร์จนถึงวาระสุดท้าย สนั่น ชูสกุล เสียชีวิตโดยโรคมะเร็งในวันที่ 6 เมษายน พ.ศ. 2559
ผลงานวรรณกรรม

2539 : นิยายสั้น ผู้คุ้มครอง (สำนักพิมพ์มติชน)
2541 : รวมเรื่องสั้น ช้างเหยียบนา พระยาเหยียบเมือง (สำนักพิมพ์อิงฟ้า)
2544 : นิยายสั้น อีกโค้งหนึ่งก็ถึงแล้ว (โครงการหนังสือดอกติ้วป่า)
2550 : รวมเรื่องสั้น บริษัทไทยไม่จำกัด (สำนักพิมพ์มติชน)
2557 : รวมเรื่องสั้น " พันธุ์อุดมการณ์" (สำนักพิมพ์อินทนิล)
รางวัลทางวรรณกรรมที่ได้รับ

2536 : เรื่องสั้น ช้างเหยียบนา พระยาเหยียบเมือง ได้รับการประดับช่อการะเกด จากบรรณาธิการ สุชาติ สวัสดิ์ศรี
2537 : เรื่องสั้น หิมพาล ชนะเลิศรางวัลวรรณกรรมทองนิตยสารดอกเบี้ย
2537 : เรื่องสั้น หิมพาล ได้รับรางวัลชมเชยจากสมาคมภาษาและหนังสือแห่งประเทศไทย
2538 : เรื่องสั้น ถนนไปชายทะเล ได้รับรางวัลชมเชยจากสมาคมภาษาและหนังสือแห่งประเทศไทย
2542 : รวมเรื่องสั้น ช้างเหยียบนา พระยาเหยียบเมือง รับรางวัลชมเชยจากงานสัปดาห์หนังสือแห่งชาติ
ฐกฤต ตวันพงค์

| ฐกฤต ตวันพงค์ |
| --- | --- |
เกิด: 10 เมษายน พ.ศ. 2532 (35 ปี) ฐกฤต เหมอรรณพจิต จังหวัดนครศรีธรรมราช ประเทศไทย
อาชีพ: นักแสดง
ปีที่แสดง: พ.ศ. 2550–ปัจจุบัน
ผลงานเด่น: หมอวรวรรธ - The Sixth Sense สื่อรักสัมผัสหัวใจ และ The Sixth Sense สื่อรักสัมผัสหัวใจ 2 (2555–2556)  วิวิทธิ์ - ดาวเคียงเดือน (2557)  ขาบ - บางระจัน (2558)  ออกขุนจิตใจภักดิ์ / แน่น - หนึ่งด้าวฟ้าเดียว (2561)  สุรมารา (คุณยักษ์) - แก้วกุมภัณฑ์ (2561)  ปฐม (อาใช้) - กรงกรรม (2562)  ณัฐ พีรภาส - ร้อยเล่ห์มารยา (2563)  ศรัณ - แก่นแก้ว (2564)  เป้ - 18 มงกุฎสะดุดเลิฟ (2566)
สังกัด: สถานีวิทยุโทรทัศน์ไทยทีวีสีช่อง 3 (2555–ปัจจุบัน)
ฐกฤต ตวันพงค์ (เกิด 10 เมษายน พ.ศ. 2532) ชื่อเล่น เพ็ชร เป็นนักแสดงชาวไทย สังกัดสถานีวิทยุโทรทัศน์ไทยทีวีสีช่อง 3 เขามีผลงานละครโทรทัศน์ที่สร้างชื่อเสียงหลายเรื่อง ตัวอย่างเช่น The Sixth Sense สื่อรักสัมผัสหัวใจ (2555), ชาติเจ้าพระยา (2556), แสงดาวกลางใจ (2557), ชาติเจ้าพระยา 2 (2558) และ กรงกรรม (2562) เป็นต้น
ประวัติ

เพ็ชร ฐกฤต เกิดเมื่อวันที่ 10 เมษายน พ.ศ. 2532 ที่จังหวัดนครศรีธรรมราช มีพี่สาว 1 คน เมื่อเรียนจบ ปวช.ที่วิทยาลัยเกษตรและเทคโนโลยีนครศรีธรรมราช จึงเข้ามาศึกษาต่อที่ คณะบริหารธุรกิจ ภาควิชาการจัดการ มหาวิทยาลัยรัตนบัณฑิต หลังเลิกเรียนทำงานเป็นเด็กเสิร์ฟที่ร้านราเม็ง เข้าสู่วงการบันเทิงโดยจากการชักชวนของ อุ๊บ วิริยะ เริ่มเข้าสู่วงการบันเทิงโดยการเดินแบบ ถ่ายแบบ ถ่ายโฆษณาหลายตัว อาทิ โค้ก, ไวตามิลค์, ฮอนด้า, AIS, นิติพนคลินิก, Fisherman’s Friend, ไบเล่, ชุดนักเรียนตราช้างแมมมอธ, ธนาคารธนชาติ และ มิวสิกวิดีโอเพลง "ส่องกระจก" ของ โบ สุนิตา และ "เสียงของคนเจ็บ" ของ สิงโต เดอะสตาร์
มีผลงานครั้งแรกในภาพยนตร์เรื่อง รักสุดท้ายป้ายหน้า และได้เซ็นสัญญาเป็นดาราในสังกัดสถานีโทรทัศน์ไทยทีวีสีช่อง 3 มีผลงานแสดงเรื่อง The Sixth Sense สื่อรักสัมผัสหัวใจ และ แสงดาวกลางใจ ในปี 2562 รับบทอาไช้ในเรื่อง กรงกรรม
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| พ> ศ. | เรื่อง | บทบาท |
| --- | --- | --- |
| 2555 | The Sixth Sense สื่อรักสัมผัสหัวใจ | หมอวรวรรธ (หมอตาหนู) |
| 2556 | The Sixth Sense สื่อรักสัมผัสหัวใจ ภาค 2 | หมอวรวรรธ (หมอตาหนู) |
| 2556 | ชาติเจ้าพระยา | วัง ว่องไว |
| 2557 | แสงดาวกลางใจ | อคิน อคิราห์ |
| 2557 | ดาวเคียงเดือน | วิวิทธิ์ |
| 2558 | บางระจัน | ขาบ |
| 2558 | สิงห์สี่แคว (ชาติเจ้าพระยา 2) | วัง ว่องไว |
| 2559 | ดาวหลงฟ้า ภูผาสีเงิน | นาธาน |
| 2560 | พ่อยุ่งลุงไม่ว่าง | ณัฐพล (โต้) |
| 2561 | หนึ่งด้าวฟ้าเดียว | ออกขุนจิตใจภักดิ์ / แน่น |
| 2561 | แก้วกุมภัณฑ์‬ | สุรมารา (ยักษ์) |
| 2562 | กรงกรรม | ปฐม อัศวรุ่งเรืองกิจ (อาใช้) |
| 2562 | ลิขิตแห่งจันทร์ | หลวงอรรถกร |
| 2562 | เฮฮาเมียนาวี | เรือเอกผทัย ทรนง |
| 2563 | ร้อยเล่ห์มารยา | ณัฐ พีรภาส |
| 2564 | ดาวคนละดวง | เจ้าสัวสุนัย |
| 2564 | แก่นแก้ว | ศรัณ สิทธิกุลชัย |
| 2566 | 18 มงกุฎสะดุดเลิฟ | เป้ |
| 2566 | ชายแพศยา | ภูมิใจ |
| 2566 | พรหมลิขิต | พระยาราชนิกูล (ทองคำ) |
| 2567 | เว้าวอนรัก‬ | ชเลบุตร |
| 2567 | ดวงใจเทวพรหม ตอนลออจันทร์‬ | พญาตรีเนตร (พญานาค) |
| 2567 | หนึ่งในร้อย | สมพงษ์ |
| 2568 | รักได้หรือ YOUNG ? |  |

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
| พ> ศ. | เรื่อง | บทบาท |
| --- | --- | --- |
| 2560 | ป่ารักน้ำ | พนา พูนไชศรี |
ผลงาน > ภาพยนตร์

| พ> ศ. | เรื่อง | บทบาท |
| --- | --- | --- |
| 2555 | รักสุดท้ายป้ายหน้า | เบส |
| 2562 | หลวงตามหาเฮง  | พานทอง |
| 2564 | เล่นให้ได้เลือด | คิน |
ผลงาน > เพลง

พลังของหัวใจ
รางวัลที่ได้รับ

2558 : รางวัล ช่อสะอาด จาก สำนักงานคณะกรรมการป้องกันและปราบปรามการทุจริตแห่งชาติ
2560 : รางวัล SPORTMAN 2017 จาก นายสกล วรรณพงศ์ ผู้ว่าการกีฬาแห่งประเทศไทย
แหล่งข้อมูลอื่น

ฐกฤต ตวันพงค์ ที่อินสตาแกรม
สุกรี เจริญสุข

| สุกรี เจริญสุข |
| --- | --- |

สารนิเทศภูมิหลัง
เกิด: 29 ตุลาคม พ.ศ. 2495 (72 ปี) สุกรี เจริญสุข อำเภอเชียรใหญ่ จังหวัดนครศรีธรรมราช ประเทศไทย
อาชีพ: อาจารย์
รองศาสตราจารย์ ดร. สุกรี เจริญสุข หรือ ดร.แซ็ก (เกิด 29 ตุลาคม พ.ศ. 2495) เป็นอาจารย์ชาวไทย ผู้ก่อตั้ง อดีตผู้อำนวยการและคณบดีวิทยาลัยดุริยางคศิลป์ มหาวิทยาลัยมหิดล ประธานกรรมการในคณะกรรมการบริหารหอภาพยนตร์
ในคณะกรรมการบริหารหอภาพยนตร์ทั้งยังเป็นผู้ก่อตั้งวงดนตรีคลาสสิกเยาวชน ดร.แซ็ก เชมเบอร์ ออร์เคสตรา
ประวัติ

รองศาสตราจารย์ ดร.สุกรี เจริญสุข เกิดเมื่อวันที่ 29 ตุลาคม พ.ศ. 2495 ที่อำเภอเชียรใหญ่ จังหวัดนครศรีธรรมราช บิดามีอาชีพครู และเป็นนักร้องเพลงบอก ดนตรีพื้นบ้านของภาคใต้ จึงมีความคุ้นเคยกับดนตรีมาตั้งแต่เด็ก ท่านได้เข้าศึกษาระดับมัธยมศึกษาที่โรงเรียนศรีธรรมราชศึกษา ในอำเภอเมือง จังหวัดนครศรีธรรมราช และเริ่มเล่นดนตรีกับวงโยธวาทิตของโรงเรียนจนได้เป็นหัวหน้าวง จากนั้นศึกษาต่อที่วิทยาลัยครูบ้านสมเด็จเจ้าพระยา และต่อมาได้ศึกษาต่อระดับปริญญาตรีด้านการศึกษา จากมหาวิทยาลัยศรีนครินทรวิโรฒ สงขลา (ปัจจุบันคือ มหาวิทยาลัยทักษิณ) จบการศึกษาเมื่อ พ.ศ. 2518 รับราชการเป็นอาจารย์ที่วิทยาลัยครูจันทรเกษม และรับงานเสริมโดยการเล่นดนตรีตามร้านอาหารย่านพัฒนพงศ์และพัทยา ชื่นชอบการเล่นแซกโซโฟนเป็นพิเศษ
ในปี 2521 รองศาสตราจารย์ ดร.สุกรี เจริญสุขเดินทางไปสหรัฐอเมริกา เพื่อศึกษาต่อปริญญาโทและเอก ที่มหาวิทยาลัยนอร์ทเทิร์นโคโลราโด โคโลราโด จบปริญญาเอกสาขาการเล่นและสอนแซกโซโฟน เมื่อปี 2528 และได้บรรจุเป็นอาจารย์ของวิทยาลัยดุริยางคศิลป์ มหาวิทยาลัยมหิดล